b'\n_START_ARTICLE_\nD\xc3\xa5fjorden (Stord)\n_START_PARAGRAPH_\nD\xc3\xa5fjorden er en fjord p\xc3\xa5 \xc3\xb8ya Stord p\xc3\xa5 grensa mellom Stord og Fitjar kommuner i Hordaland. Fjorden er delt i to, en del g\xc3\xa5r rett s\xc3\xb8rover og en del rett nordover, og fra nord til s\xc3\xb8r er fjorden rundt 6\xc2\xa0km lang. Den s\xc3\xb8rligste delen er p\xc3\xa5 kart avmerket som S\xc3\xb8re D\xc3\xa5fjorden._NEWLINE_Innl\xc3\xb8pet er imidlertid fra vest, og midt i innl\xc3\xb8pet ligger to \xc3\xb8yer, Straumholmen ytterst og Litle Sj\xc3\xb8buholmen innenfor. Innl\xc3\xb8pet til fjorden er derfor gjennom to smale sund med en bredde p\xc3\xa5 rundt 15\xc2\xa0meter. P\xc3\xa5 grunn av det trange innl\xc3\xb8pet har fjorden brakkvann og kan noen ganger fryse til om vinteren. Den nordlige delen av fjorden ligger langs grensa mellom Fitjar og Stord, mens delen s\xc3\xb8r for innl\xc3\xb8pet ligger i Stord. Den s\xc3\xb8rlige delen av fjorden strekker seg ogs\xc3\xa5 s\xc3\xb8rover p\xc3\xa5 \xc3\xb8stsida av Stord lufthavn, S\xc3\xb8rstokken. Midt i fjorden g\xc3\xa5r det vei og bru over Litle Sj\xc3\xb8holmen langs Fv72.'